GiliGold/VAD_KnessetCorpus huggingface dataset:
יוסי כץ: אני אתן גם לך.
דוד טל: אני לא רוצה לדבר עכשיו.
יוסי כץ: זה באמת אי צדק משווע.
יוסי כץ: אז עמיר, אולי תוותר על זה?
עמיר פרץ: אולי בנוסף למה שאמר מיקי – אני לא יודע אם ועדת הכנסת מוסמכת, אבל נראה לי ששינוי תקנון מהותי של ועדה שתדרוש את כינוס המליאה, יאפשר שתתכנס המליאה בלי צורך בחתימות.
יוסי כץ: הצעת חוק יישום הסכם הביניים בדבר הגדה המערבית ורצועת עזה (הגבלת פעילות)
יוסי כץ: יש כאן נציג משרד המשפטים?
פז ברנט: כן.
יוסי כץ: הממשלה מבקשת להקדים את הדיון בהצעת חוק יישום הסכם הביניים בדבר הגדה המערבית ורצועת עזה (הגבלת פעילות).
פז ברנט: בחודשים האחרונים התגלה היקף גדול במימדים של הפעילות של הרשות הפלשתינית בתוך שטחי ישראל - - -
מיכאל איתן: זה מעניין אתכם, עיתונאים.
מיכאל איתן: תקשיבו.
יוסי כץ: בוא, שב בבקשה.
יוסי כץ: לא עומדים פה.
פז ברנט: בחודשים האחרונים, בעיקר בעקבות תפיסת מסמכים באוריינט האוס, התברר ההיקף של גיוס תושבי מדינת ישראל ואזרחי ישראל לכוחות המזוינים של הרשות הפלשתינית ואז גם התברר שיש לקונה בחוק שלא מאפשרת העמדה לדין של אזרחים כאלה.
פז ברנט: החוק היום מאפשר העמדה לדין על השתייכות לכוח מזוין של מדינה זרה ומכיוון שהרשות הפלשתינית לא מוגדרת כמדינה זרה, אי אפשר להעמיד אותם לדין.
פז ברנט: הממשלה מבקשת לתקן את חוק יישום הסכמי הביניים ולקבוע שני דברים: אזרח ישראלי או תושב ישראלי שמתגייס לשרת באחד מהכוחות המזוינים או בכוחות המודיעין של הרשות הפלשתינית, יחול עליו עונש של חמש שנות מאסר ומי שמגייס אזרח ישראל או תושב ישראלי לכוחות האלה, דינו מאסר שבע שנים.
פז ברנט: אני לא חושב שיש צורך להרחיב לגבי הדחיפות של הנושא הזה, מכיוון שאנחנו נמצאים בעיצומו של מאבק מזוין אמיתי עם הרשות הפלשתינית.
יוסי כץ: מיקי איתן, בבקשה.
מיכאל איתן: אני רציתי לשאול מדוע אתם מתקנים את החוק הספציפי של הסכמי עזה-יריחו ולא מתקנים את החוק הראשי, שיהיה באופן כללי.
יוסי כץ: חוק העונשין או הפקודה למניעת טרור?
מיכאל איתן: חוק העונשין.
מיכאל איתן: את אותו סעיף שמדבר על השתייכות לכוחות ביטחון של מדינה זרה.
מיכאל איתן: יש איסור אצלנו – אמת?
פז ברנט: סעיף 122.
מיכאל איתן: שמהו?
מיכאל איתן: אתה יכול להקריא לי אותו?
פז ברנט: לא, אין לי אותו פה, אבל הוא מדבר על מדינת חוץ.
מיכאל איתן: ומה עושים עם אזרחים עם אזרחות כפולה?
פז ברנט: אזרח ישראלי אסור לו לשרת בכוחות מזוינים של מדינת חוץ, בכלל.
מיכאל איתן: אז זה מה שאני שואל: מה קורה עם אזרח שיש לו אזרחות כפולה והוא מקבל צו, מתייצב לשירות של צבא זר?
פז ברנט: אסור לו.
פז ברנט: על פי חוק אסור לו לשרת שם.
מיכאל איתן: הפגם כאן הוא התגייסות למדינה זרה.
מיכאל איתן: ומה עם ארגוני טרור?
פז ברנט: ארגוני טרור זה בפקודה למניעת טרור.
מיכאל איתן: ולכן אתם לא רואים לנכון לתקן את המקרה הזה בסעיף 122 אלא פה?
יוסי כץ: סליחה, חבר הכנסת זנדברג, שאלה קצרה.
יוסי כץ: חבר הכנסת כהן, שב.
יוסי כץ: אתה צריך לנמק את הבקשה שלך.
אמנון כהן: והצבעה?
יוסי כץ: הצבעות אחר כך.
יוסי כץ: עכשיו תנמק.
יוסי כץ: אני פשוט רוצה לחסוך זמן.
אליעזר זנדברג: אתה מדבר על ערביי מזרח ירושלים או אזרחי ישראל בכלל?
פז ברנט: גם וגם.
אליעזר זנדברג: ובאיזה היקף או כמות התופעה?
מיכאל איתן: מה זה ערביי מזרח ירושלים?
מיכאל איתן: חלק מהם הם אזרחים, חלק מהם הם תושבים.
אליעזר זנדברג: בגלל זה שאלתי.
מיכאל איתן: אז על מי מהם אתה מדבר?
אליעזר זנדברג: שאלתי אם הוא מתייחס לאזרחי ישראל או לערביי מזרח ירושלים שהם לא אזרחים של מדינת ישראל והתשובה היתה שהתיקון יחול על כל אזרחי ישראל וגם על תושבים של מזרח ירושלים שהם לא אזרחים של ישראל.
יוסי כץ: מיקי, אחרים גם רוצים לדבר.
יוסי כץ: יש לי גם שאלה אליך.
אליעזר זנדברג: רגע, לא סיימתי.
אליעזר זנדברג: באיזה היקף של תופעה מדובר?
אליעזר זנדברג: אלפים, עשרות אלפים?
יוסי כץ: עזוב את זה.
יוסי כץ: אל תכנס לפרטים.
אליעזר זנדברג: זאת שאלה חשובה כי חומרה זה חלק מהעניין.
פז ברנט: כמה מאות.
אליעזר זנדברג: הדבר השלישי – זה קצת ממשיך את מה שמיקי אמר – אין אפשרות להכניס, למשל, את שירותי המודיעין של הרשות הפלשתינית וכולי לתוך הרשימה - - -
פז ברנט: של הפקודה למניעת טרור?
פז ברנט: זו גם בעיה.
יוסי כץ: אוקי, תודה.
יוסי כץ: המטרה הובנה.
יוסי כץ: תאמר לי דבר אחד.
יוסי כץ: למה בחרתם ביישום הסכם?
יוסי כץ: בשעתו, כשהוחל החוק, היה פשוט צריך ליישם כמה דברים במערכת החקיקה הישראלית.
יוסי כץ: זה לא דבר שמעוגן בהסכם.
פז ברנט: לא, בעקבות ההסכמים הוחל החוק.
פז ברנט: זה לא היה צריך להיות כלול בהסכם על מנת שזה יחול בחוק.
פז ברנט: החוק, חוק יישום הסכם הביניים, מסדיר בעצם את כל הפעילות של מדינת ישראל מול הרשות הפלשתינית ולכן הוחלט שזה המקום הנכון.
פז ברנט: היו ישיבות אצל היועץ המשפטי לממשלה והחליטו שזה המקום הנכון לתקן את זה.
יוסי כץ: טוב, אני מציע לכם, במקום זה, תכירו במדינה הפלשתינית ותחסכו את כל הבעיה בחקיקה הזאת.
אמנון כהן: אתה מציע את זה למי?
יוסי כץ: זה הרבה יותר פשוט.
מיכאל איתן: אבל ערפאת לא רוצה להכריז מדינה.
יוסי כץ: טוב, תודה.
יוסי כץ: בקשות חברי הכנסת להקדמת הדיון בהצעות חוק פרטיות
יוסי כץ: חבר הכנסת אמנון כהן, מדוע אתה מבקש פטור מחובת הנחה להצעת חוק התכנון והבניה (תיקון – הגדרת תשתיות לאומיות)?
יוסי כץ: מה דחוף פה?
אמנון כהן: בחוק ההסדרים שעבר יחד עם התקציב, החלטנו להקים ועדה מיוחדת לתשתיות לאומיות שתזרז תהליכים.
אמנון כהן: זאת אומרת: פרוייקט שיוגדר על ידי הממשלה כפרוייקט לאומי, ייכנס לאותה ועדה במקום לוועדה הארצית לתכנון ובניה ויקבל זירוז ההליכים.
אמנון כהן: בחוק הזה אין שום אלמנט שמדבר על דיור.
אמנון כהן: למעשה, אם פתאום יש גל עלייה גדול ורוצים להקים כמות רצינית, מסיבית, של יחידות דיור על פי החלטת ממשלה, אז אין פה ביטוי בחוק לנושא הזה.
אמנון כהן: בגלל שבפגרה – דיברתי עם שר הפנים – דנים בחוק הזה, על מנת להוציא תקנות איך מיישמים את החוק שעבר בשלוש קריאות בנושא של חוק ההסדרים, חייבים להכניס את זה כרגע, עוד לפני שמיישמים את כל התקנות, כדי שזה יעבור כמקשה אחת.
אמנון כהן: זה חלק מהחוק הקיים בחוק ההסדרים, לכן חשוב מאד להעביר את זה עכשיו.
יוסי כץ: הצלחת לבלבל אותי.
יוסי כץ: מישהו רוצה להביע עמדה אחרת?
יוסי כץ: לא?
יוסי כץ: אז אנחנו נחכה להצבעה.
יוסי כץ: קביעת מסגרת דיון להצעות אי-אמון
יוסי כץ: רבותי, יש בקשה למסגרת אי-אמון של מספר סיעות.
יוסי כץ: אני מציע שלוש דקות כמקובל.
אמנון כהן: היום?
יוסי כץ: היום.
אמנון כהן: שבוע לפני פגרה יש אי-אמון?
יוסי כץ: זה מרצ, מפד"ל, רע"מ וחרות.
יוסי כץ: שלוש דקות לכל סיעה.
אמנון כהן: אפשר לצמצם את זה, אולי.
אמנון כהן: צמצם, צמצם.
מיכאל איתן: למה לצמצם?
יוסי כץ: ככה.
יוסי כץ: ככה אנחנו עושים תמיד.
מיכאל איתן: חמש דקות זה הרבה?
יוסי כץ: קביעת מסגרת דיון לנושא יום האישה הבינלאומי
יוסי כץ: יום האישה הבינלאומי.
אתי בן-יוסף: בפעם הקודמת בדיון בנושא יום האישה הבינלאומי זה היה חמש דקות.
יוסי כץ: אז למה פנו אלי וביקשו שלוש דקות?
יוסי כץ: פה, היום, ביקשו שלוש דקות.
מיכאל איתן: מי ביקש?
אריה האן: אנחנו, מזכירות הכנסת.
יוסי כץ: כי בפעם שעברה זה היה באמצע מושב הכנסת.
יוסי כץ: פה, זה בשבוע האחרון, זה כל ההבדל.
אריה האן: זה דיון סיעתי במסגרת של שלוש דקות.
אריה האן: ראש הממשלה פותח.
מיכאל איתן: אז מה, לא הבנתי.
מיכאל איתן: כל סיעה תדבר שלוש דקות?
יוסי כץ: רבותי, אנחנו יוצאים לחמש דקות הפסקה, אחר כך הצבעות.
יוסי כץ: הישיבה הופסקה בשעה: 12:55.
יוסי כץ: הצבעות:
יוסי כץ: רבותי, נתתי רשות דיבור לכל מי שביקש.
יוסי כץ: עכשיו אנחנו – הודעתי על כך – רק בהצבעות.
יוסי כץ: אני מצטער, אני מצטער.
יוסי כץ: אני מצביע על הסעיפים אחד לאחד לפי הסדר.
יוסי כץ: הדיון הסתיים.
יוסי כץ: נתתי הזדמנות לכל אחד לומר את דברו.
יוסי כץ: הודעתי שאקיים רק הצבעות.
יוסי כץ: רבותי, אני מתחיל: הבקשה הראשונה היא הבקשה של הממשלה להקדים את הדיון בהצעת חוק יישום הסכם הביניים, בדבר הגדה המערבית ורצועת עזה (הגבלת פעילות)(תיקון מס' 3) – התשס"ב-2002.
יוסי כץ: מי בעד להיענות לבקשת הממשלה, ירים את ידו.
יוסי כץ: רבותי, הבקשה אושרה.
זאב בוים: עכשיו רביזיה, שתי דקות.
יוסי כץ: הרביזיה תתקיים בשעה 14:00 בדיוק.
קריאות: היו"ר יוסי כץ: בשעה 13:45 בדיוק.
אפי אושעיה: יש לנו ישיבת סיעה בחוץ בשתיים.
אפי אושעיה: בחוץ.
יוסי כץ: סליחה, רבותי, לסיעת העבודה נקבע סיור בחוץ בצהרים.
יוסי כץ: הרביזיה בשעה 13:30.
יוסי כץ: בקשת יו"ר ועדת הכספים למיזוג הצעות חוק והמשך הצבעות
יוסי כץ: חבר הכנסת ליצמן מבקש: הצעת חוק ההסדרים במשק המדינה (הנחות ממס הכנסה), למזג את הצעת החוק של חבר הכנסת משה גפני שעברה בדיון מוקדם ואת הצעת החוק הממשלתית ולהביאן כהצעת חוק אחת לקריאה שניה ושלישית.
אריה האן: נמנע אחד.
יוסי כץ: נמנע אחד, אושר.
יוסי כץ: רבותי, מסגרת לאי-אמון.
יוסי כץ: אנחנו ממליצים על שלוש דקות לכל סיעה.
יוסי כץ: אנחנו מביאים דיון בנושא יום האישה הבינלאומי – מסגרת דיון מינימלית של שלוש דקות לסיעה.
יוסי כץ: חבר הכנסת אמנון כהן, מודיעים לי שהנשיאות החליטה לא להתיר הגשת הצעות חוק פרטיות השבוע.
יוסי כץ: לכן אני לא יכול להיענות לבקשה שלך.
יוסי כץ: אם הפגרה תקוצץ ובשבוע הבא יהיה שבוע רגיל - - -
יוסי כץ: אמרתי לך: אני אביא לך את זה להצבעה, אם הנשיאות תשנה את סדרי העבודה.
אמנון כהן: אבל תצביע.
יוסי כץ: אני לא יכול להצביע, כי אם אני מצביע, זה עולה על סדר היום.
יוסי כץ: אם מוסכם עליך שאם השבוע יוצאים לפגרה ואין הצעות חוק – לא דנים בהצעה שלך, אני אצביע.
אמנון כהן: מוסכם, מוסכם.
יוסי כץ: בעד פטור מחובת הנחה לאמנון כהן.
יוסי כץ: אושר, בכפוף להצהרה הנ"ל.
יוסי כץ: חבר הכנסת בוים, האם הגעתם להסדר בנושא הקפאת חוק קבלני כוח אדם?
דוד טל: אני מסכים להביא את זה לוועדה ולסיים את העבודה היום או מחר, לפי דרישת הממשלה.
זאב בוים: אנחנו מוכנים לוועדה, אבל אני רוצה לוועדת הכלכלה.
זאב בוים: אם לא, אם יש הסכם, אז לוועדה משותפת, שבראשה יעמוד יושב ראש ועדת הכספים.
אמנון כהן: ועדת העבודה והרווחה.
יוסי כץ: חבר הכנסת דוד טל, יש בינתיים בפני שתי הצעות.
יוסי כץ: הצעה אחת אומרת ועדה משותפת: ועדת הכספים וועדת העבודה, הרווחה והבריאות - - -
דוד טל: אדוני היושב ראש, אני מוכן, כבקשתו של זאב בוים בדיון הקודם לסיים את העבודה מחר כדי שזה יעלה לדיון ביום רביעי.
אליעזר זנדברג: אני מציע – אבל צריך לברר את זה ולוודא – סיכום שאם תהיה ועדה משותפת, יעמוד בראשה יושב ראש ועדת הכלכלה.
יוסי כץ: יש שלוש הצעות.
יוסי כץ: חבר הכנסת זנדברג, אם פנית אלי – תקשיב לי.
יוסי כץ: רבותי, יש שלוש הצעות.
יוסי כץ: הצעה אחת – ועדת העבודה והרווחה.
יאיר פרץ: אתה לא הבנת.
יאיר פרץ: יושב ראש ועדת העבודה והרווחה פה.
יאיר פרץ: הוא אומר שאם תהיה הצבעה הוא לא מתחייב לסיים את זה עד מחר.
יוסי כץ: הצעה אחת – ועדת העבודה, הרווחה והבריאות.
יוסי כץ: הצעה שניה – ועדה משותפת כלכלה וועבודה ורווחה, בראשות כלכלה.
יוסי כץ: הצעה שלישית – ועדת כספים, עבודה ורווחה משותפת בראשות ועדת כספים.
יוסי כץ: מי בעד ההצעה הראשונה, ועדת העבודה והרווחה – ירים את ידו.
זאב בוים: נגד.
יוסי כץ: ההצעה הזו אושרה.
קריאה: היה שבע שבע.
קריאה: מה אתה מדבר?
זאב בוים: אני מבקש על זה הצבעה עוד פעם.
יוסי כץ: אם אתה רוצה רביזיה, תבקש רביזיה.
יוסי כץ: סיעת העבודה ביקשו רביזיה.
יוסי כץ: רביזיה תידון בשעה 13:30.
דוד טל: אדוני, אי אפשר לעשות רביזיה.
דוד טל: הם ביקשו התייעצות סיעתית.
יוסי כץ: אני נורא מצטער, הדיון בנושא הזה נגמר.
יוסי כץ: רביזיה בשעה 13:30.
יוסי כץ: רבותי, אחרי הדיון שהתקיים פה בוועדת הכנסת - הושמעו פה דעות שונות - אני מעמיד להצבעה את ההצעה המקורית על נושא הפגרה עכשיו.
יוסי כץ: ההצעה המקורית אומרת כך: ועדת הכנסת ממליצה בפני נשיאות הכנסת לדון בקיצור פגרת הכנסת.
יוסי כץ: את זה אני מעמיד להצבעה.
אריה האן: הנשיאות מציעה זמנים.
יוסי כץ: סליחה, אני מעמיד את זה להצבעה.
יוסי כץ: מי בעד ההצעה הזו ירים את ידו.
אתי בן-יוסף: 7 בעד, 13 נגד.
יוסי כץ: ההצעה נפלה.
יוסי כץ: רבותי, רביזיות ב-13:30.
יוסי כץ: הישיבה הופסקה בשעה: 13:15.
יוסי כץ: הישיבה חודשה בשעה 13:30.
יוסי כץ: ט.
יוסי כץ: רביזיה – בקשת הממשלה להקדמת הדיון בהצעת חוק יישום הסכם הביניים בדבר הגדה המערבית ורצועת עזה (תיקון מס' 3)(הגבלת פעילות) – התשס"ב-2002
יוסי כץ: אני מבקש לומר לפרוטוקול: חבר הכנסת שירי ויצמן משך את בקשת הרביזיה שלו לגבי חוק קבלני כוח אדם, מאחר שהגיעו להסכמה עם יושב ראש ועדת העבודה והרווחה.
יוסי כץ: לכן אין רביזיה על נושא קבלני כוח אדם.
יוסי כץ: יש בקשת רביזיה של סיעת מרצ לגבי בקשת הממשלה לפטור מחובת הנחה של הצעת חוק יישום הסכם הביניים בדבר הגדה המערבית.
מיכאל איתן: רק על זה?
יוסי כץ: הבקשה לא התקבלה, תודה.
חברי הוועדה: אפי אושעיה אורי אריאל זאב בוים זהבה גלאון מוחמד ברכה עופר חוגי שאול יהלום אליעזר (צ'יטה) כהן אמנון כהן מרדכי משעני מרינה סולודקין אופיר פינס-פז מזכיר הכנסת אריה האן מנהלת לשכת מזכיר הכנסת, גאולה רזיאל
מוזמנים: סגנית שר הביטחון דליה רבין-פילוסוף עמית לנג אגף התקציבים, משרד האוצר אבי נוב מנהל הכנסות המדינה, משרד האוצר אבי לוי חשב הכנסת
יוסי כץ: חברי ועדת הכנסת, אדוני המזכיר, רבותי, אני מבקש את תשומת הלב.
יוסי כץ: רבותי, בשלב זה למחר בבוקר קבועה לדיון בקריאה שניה ושלישית הצעת חוק שיזמה הממשלה בנוגע לביטול סעיף 10א בחוק חסינות חברי הכנסת.
יוסי כץ: אני מתכונן לפנות ליושב ראש ועדת הפנים ולבקש שלא יעלה את ההצעה.
יוסי כץ: אני מבקש לשכנע את חברי ועדת הכנסת, את נציגי הסיעות השונות.
יוסי כץ: הצעת החוק הזו, בדרך עקיפה, מבטלת סעיף מפורש בחוק החסינות.
יוסי כץ: מילא אם היו באים ואומרים: היום, חברי כנסת, לפי סעיף 10א - - -
אפי אושעיה: למה להיכנס לזה?
אפי אושעיה: רשות מבצעת לא יכולה להתערב בעניינים של הרשות המחוקקת.
יוסי כץ: אני פניתי לכל חברי הכנסת – לא כאדם פרטי, אלא כיושב ראש ועדת הכנסת – ואני מבקש גיבוי שלכם מחר.
יוסי כץ: רבותי, אני עובר לסדר היום.
אתי בן-יוסף: אין לנו תשעה חברים.
יוסי כץ: אין לנו תשעה חברים.
יוסי כץ: טוב, אז אני אבקש מסגנית שר הביטחון להתחיל להציג את הנושא.
אריה האן: אופיר, אתה חבר ועדה?
אופיר פינס-פז: בקשת הממשלה להקדמת הדיון בהצעת חוק תשלום קצבאות לחיילי מילואים ובני משפחותיהם התשס"ב-2002 –
יוסי כץ: רבותי, הממשלה פנתה וביקשה לפטור מחובת הנחה להקדים את הדיון בהצעת חוק תשלום קצבאות לחיילי מילואים ובני משפחותיהם.
יוסי כץ: סגנית שר הביטחון תסביר לנו מדוע זה דחוף.
דליה רבין-פילוסוף: נדמה לי שכל מילה בנושא הזה מיותרת.
דליה רבין-פילוסוף: החקיקה הזאת היא בקונצנזוס.
דליה רבין-פילוסוף: מדובר בחוק הקצבאות שמחליף את הצעת החוק הממשלתית לחוק ביטוח.
דליה רבין-פילוסוף: לבקשת אנשי המילואים הלכנו במסלול של קצבאות.
דליה רבין-פילוסוף: לקחנו את זה בשלב הראשון מתקציב הביטחון על מנת להוריד את התנגדות האוצר לחקיקה הזאת.
דליה רבין-פילוסוף: יש הצעת חוק פרטית, יש הצעת חוק ממשלתית.
דליה רבין-פילוסוף: הצעת החוק הממשלתית מוכנה והייתי מאד מבקשת לפטור מחובת הנחה על מנת שהיום אחר הצהרים נוכל להעביר אותה בקריאה ראשונה.
דליה רבין-פילוסוף: המצב היום מחייב גיוס מקסימום סדר כוחות המילואים.
דליה רבין-פילוסוף: בימים האחרונים נפגעו באירועים המצערים מספר אנשי מילואים ואין צורך להכביר מילים על כך שיפה שעה אחת קודם שיהיה חוק שמסדיר מטעם הממשלה, בצורה מוסדרת ומאורגנת במפורט, את כל הנושא של פיצוי אנשי מילואים שנפגעים – כלומר המשפחות – בפרמטרים של שארים ושל נכויות.
דליה רבין-פילוסוף: עד כאן.
זהבה גלאון: אפשר לשאול?
זהבה גלאון: האם החקיקה הפרטית מצטלבת עם החקיקה הממשלתית?
זהבה גלאון: כי בדרך כלל כשנותנים פטור, אז אנחנו משלבים אם יש הצעה.
יוסי כץ: אנחנו נעשה מיזוג אחר כך.
אריה האן: את מדברת על החוק של נעמי חזן.
זהבה גלאון: אני בעד ההצעה הממשלתית, אבל אם לא ממזגים אותה - - -
אריה האן: ארבל, אני מציע להדפיס עכשיו את החוק של חברת הכנסת חזן - - -
יוסי כץ: בדיוק מה שאנחנו עושים לגבי החוק של חבר הכנסת משעני, ממזגים אותו בהצעת חוק ממשלתית.
אפי אושעיה: יאללה, תצביע.
אפי אושעיה: יש תשעה.
אתי בן-יוסף: אפשר להצביע.
אתי בן-יוסף: יש תשעה חברי ועדה.
יוסי כץ: רבותי, מי בעד להיענות לבקשת הממשלה ולתת פטור מחובת הנחה להצעת הממשלה, ירים את ידו, בבקשה.
דליה רבין-פילוסוף: תודה רבה.
דליה רבין-פילוסוף: ג.
דליה רבין-פילוסוף: בקשת יושב ראש ועדת החוקה, חוק ומשפט למיזוג הצעות חוק
יוסי כץ: חבר הכנסת אופיר פינס-פז, יושב ראש ועדת החוקה, חוק ומשפט, מבקש להביא לאישור ועדת הכנסת את בקשתו למזג שתי הצעות חוק.
יוסי כץ: הצעת חוק ההוצאה לפועל (תיקון מס' 23) והצעת חוק הגנה על נוטלי משכנתא לדיור (תיקוני חקיקה).
יוסי כץ: שתיהן באיזה שלב?
אופיר פינס-פז: שתיהן אחרי קריאה ראשונה, לקראת קריאה שניה ושלישית.
יוסי כץ: שתיהן עברו קריאה ראשונה.
זאב בוים: מה ההצעה?
אופיר פינס-פז: ההצעה היא למזג את הצעת החוק של משרד המשפטים עם זו של מוטי משעני.
יוסי כץ: (תיקוני חקיקה)(הוראת שעה), התשס"ב-2002 -.
יוסי כץ: חבר הכנסת אופיר פינס-פז מבקש - - -
שאול יהלום: כמה בקשות יש לו?
אופיר פינס-פז: פטור מחובת הנחה, הצעת חוק לסיוע לירושלים.
אופיר פינס-פז: "הצעת החוק שבנידון באה על רקע שרשרת פיגועי הטרור בירושלים והיא נועדה לתת כלים ביד הממשלה לעזור לבעלי העסקים בעיר הנמצאים במצב קשה ביותר.
אופיר פינס-פז: לאור דחיפות העניין - - -" וכולי וכולי.
אופיר פינס-פז: יש לך מה להוסיף?
אופיר פינס-פז: זו הצעת חוק של זבולון אורלב, עופר חוגי, נעמי חזן ושלי.
אופיר פינס-פז: אני רוצה להגיד שזוהי הוראת שעה לשנה.
אופיר פינס-פז: השבוע הממשלה כבר אישרה חלקים מתוך הצעת החוק ואני מברך אותה על כך.
אופיר פינס-פז: נשאר עניין עטרות ואני אומר כאן: אם תאשרו את העניין, אני רוצה פשוט להצביע עליו מחר בטרומית.
אופיר פינס-פז: אם במהלך הפגרה שר האוצר – שאמר לי שיש לו נכונות בעניין – יפתור את עניין עטרות וייתן לה מעמד - - - אבל אני חושב שאם זה יעבור מחר טרומית, זה יעזור.
אמנון כהן: אבל אין טרומיות מחר, אמרו לי במזכירות.
זאב בוים: אריה, אין טרומיות מחר, נכון?
אופיר פינס-פז: אם זה עובר פטור מחובת הנחה, זה עולה מחר או לא?
זאב בוים: אין טרומיות.
יוסי כץ: אני מוכן להצביע על הבקשה שלך, בכפוף לכך שרק אם תהיה חקיקה פרטית.
יוסי כץ: כך עשינו אצל אמנון כהן.
יוסי כץ: אז שיהיה ברור לחבר הכנסת המציע – רק אם תהיה מחר חקיקה פרטית.
יוסי כץ: לא על סמך הבקשה.
יוסי כץ: עמדת הממשלה?
אפי אושעיה: זה לא חשוב.
אפי אושעיה: הוא לא מעלה את זה מחר.
אפי אושעיה: אל תיכנס לויכוח, אני מציע לך.
עמית לנג: אנחנו מתנגדים לפטור מחובת הנחה - - -
יוסי כץ: רבותי, הוא צריך להגיד את זה לפרוטוקול לפחות.
יוסי כץ: מה יגידו לו?
יוסי כץ: באת הנה והסכמת?
אפי אושעיה: זאת סיבה טובה.
עמית לנג: הממשלה קיימה דיון ביום ראשון, דיון מקיף מאד, על הצרכים ועל הבעיות של ירושלים, כאשר לנגד עיניה גם הבעיות התקציביות הקשות שעומדות על הפרק וקיבלה החלטה יפה מאד לעזור, בהיקף של כמעט תשעים מיליון שקל ובסוף ההחלטה החליטה עוד להמשיך ולבדוק את העניינים בהמשך להתקדמות השעה.
עמית לנג: אני לא רואה צורך בפטור מחובת הנחה להצעה הזאת, שיש לה עלות מאד גבוהה.
יוסי כץ: לא לנהל פה ויכוח.
יוסי כץ: תודה על הדברים שלך.
יוסי כץ: אני בהזדמנות זו קורא לכל חברי הכנסת לחקות אותי ולהשתמש ולבקר בבתי הקפה של ירושלים, לעודד את האנשים ולא לתת להם תחושה של מצור.
אורי אריאל: קח את כל הוועדה ותעשה ישיבת ועדה שם.
יוסי כץ: אני לא צוחק, אני מתכוון ברצינות.
יוסי כץ: מי בעד הבקשה לפטור מחובת הנחה ירים את ידו.
יוסי כץ: הבקשה אושרה בכפוף לכך שבכלל יהיה דיון בטרומיות.
יוסי כץ: רבותי, הואיל ושר התקשורת נכנס, אני אבקש ממנו לשבת.
יוסי כץ: עומדת לדיון בקשתו של חבר הכנסת פורז, יושב ראש הוועדה המיוחדת, להתיר את הדיון בקריאה שניה ושלישית בהצעת חוק הרשות השניה לטלוויזיה ורדיו (תיקון מס' 17) היום, ביום ההנחה.
יוסי כץ: מאחר שחבר הכנסת פורז לא נמצא כאן ומדובר על הצעת חוק ממשלתית - - -
אריה האן: אני רוצה להגיד משהו.
אריה האן: היום הצעה דומה שהוצעה על ידי חברי כנסת באה לקריאה שניה ושלישית.
אריה האן: הרבה פעמים כשבאה הצעה ממשלתית, אנחנו מצרפים את חברי הכנסת.
אריה האן: כאן זה בדיוק הפוך, אבל באותו עיקרון.
אריה האן: אז היות ויש על סדר היום את הנושא של חברי הכנסת, הציע פורז שביחד נביא גם את ההצעה הממשלתית.
יוסי כץ: טוב, אני מבין גם שזו הצעה דחופה.
ראובן ריבלין: דחופה ביותר.
ראובן ריבלין: מסדירים את כל הרדיו האזורי מצד אחד ומסדירים את נושא ערוץ עשר מצד שני.
ראובן ריבלין: זה כבר שישבה ועדת התקשורת על המדוכה, הגענו כולם לקונצנזוס מלא, כולל זבולון אורלב.
ראובן ריבלין: לכן אני מבקש לאשר.
אמנון כהן: עופר חוגי מה אומר?
יוסי כץ: האם הערוץ ישדר את המשחק של הפועל תל-אביב?
ראובן ריבלין: הערוץ ישדר את המשחק של הפועל תל-אביב ובאותו יום לא ישדר פורנוגרפיה.
יוסי כץ: הוא אחראי על הניצחון?
ראובן ריבלין: הוא אחראי על הניצחון.
יוסי כץ: מי בעד - - -
אמנון כהן: רגע, רגע, אדוני היושב ראש, יש פה שאלה.
יוסי כץ: דיון במעמדם ותנאיהם של מנהלי הסיעות בכנסת
יוסי כץ: רבותי, מנהלי סיעות.
יוסי כץ: רבותי, הסיפור הוא כזה: מנהלי הסיעות זה סדר היום שלנו.
יוסי כץ: פנו אלי הרוב המכריע של ראשי הסיעות וביקשו ממני להעלות על סדר היום של הוועדה הצעת חוק שמעגנת את מעמדם של מנהלי הסיעות.
יוסי כץ: אני מבקש קודם כל מחשב הכנסת להסביר לנו מה המצב היום, אחר כך מהיועצת המשפטית – התייחסות שלה להצעת החוק.
אבי לוי: המצב נכון להיום הוא שיש הקצבה חודשית לכל סיעה שגובהה נקבע לפי שני פרמטרים: האחד הוא סכום קבוע לכל סיעה.
אבי לוי: כלומר: לכל חודש מקבלת כל סיעה, נכון להיום, 2740 שקלים.
אבי לוי: סכום נוסף הוא פונקציה של מספר המנדטים לאותה סיעה.
אבי לוי: כלומר: לכל מנדט מוקצבים 2283 שקלים וכפול מספר המנדטים – זה הסכום שמקבלת כל סיעה לחודש.
עופר חוגי: זה עבור התשלום של מנהל הסיעה?
אבי לוי: זה עבור פעילות הסיעה בכלל.
יוסי כץ: ממתי ההסדר הזה?
אבי לוי: ככל שאני רואה, עשרות שנים.
ארבל אסטרחן: אני מצאתי לראשונה משנת 1966.
אריה האן: כן, כן.
אריה האן: 1966 – 1967.
ארבל אסטרחן: זה בנפרד מהמימון השוטף.
אבי לוי: הסכום הזה, בעיקרון, צמוד למדד.
אבי לוי: שני הסכומים.
אבי לוי: גם הסכום הקבוע וגם הסכום לפי גודל הסיעה.
אבי לוי: זה המצב כיום.
ארבל אסטרחן: אולי רק צריך להשלים במילה שהסכום שהחשב התייחס אליו זה בנפרד מהמימון שמקבלת כל מפלגה לפי חוק מימון מפלגות.
יוסי כץ: גבירתי היועצת המשפטית, תנתחי את ההצעה שנמצאת על סדר היום ותתייחסי לנושא.
ארבל אסטרחן: מונחת פה הצעת חוק שכנראה הוכנה על ידי מנהלי הסיעות, לעיגון מעמדם של מנהלי הסיעות בחקיקה.
ארבל אסטרחן: לפי שיחות שהיו לי עם נציגים של מנהלי הסיעות הבנתי שהבעיה הקיימת היום היא לא עיגון מעמדם.
קריאה: ועוד איך.
אפי אושעיה: את מוכנה להסביר?
ארבל אסטרחן: לפי מה שברור לנו היום, הבעיה היא פחות עצם עיגון המעמד.
ארבל אסטרחן: ברור היום שיש דבר כזה שנקרא מנהל סיעה.
ארבל אסטרחן: כל הסיעות מעסיקות עובדים, עבודתם חשובה מאד לסיעה, לכנסת- - -
אפי אושעיה: גבירתי היועצת המשפטית, סליחה שאני מפריע לך פעם נוספת.
אפי אושעיה: אנחנו רוצים דברי ההסבר לחוק, לא דברים אחרים.
אפי אושעיה: מה הכוונה?
אפי אושעיה: את אומרת בדיוק ההפך ממה שאנחנו התכוונו.
אפי אושעיה: אנחנו כן רצינו לעגן את מעמדם.
אפי אושעיה: זו כן הבעיה האמיתית.
יוסי כץ: סליחה, לפני שאת ממשיכה, מעניין אותי לדעת אם בהצעה הזו יש איזשהו אזכור מה קורה עם מנהל סיעה כשמתפנה פה משרד בכנסת.
יוסי כץ: אני, כשהייתי יושב ראש הוועדה לענייני ביקורת המדינה, פנו אלי והציעו לי שמי שהיתה מנהלת סיעת הליכוד, ירדנה, תהיה מנהלת הוועדה.
אריה האן: לא, לא.
אריה האן: היא היתה אז מנהלת לשכת יושב ראש הכנסת.
יוסי כץ: היא עברה.
אריה האן: היא עברה.
אריה האן: היא כבר היתה עובדת כנסת.
יוסי כץ: אז אני שאלתי את עצמי: העובדה שהיא היתה כל כך הרבה שנים מנהלת סיעת הליכוד, נתנה לה בוודאי יתרון גדול מאד בהכרת המבנה של הכנסת, דרכי העבודה כאן ואני מניח שאדם יכול לעשות את ההתנתקות הזו בין המערכת הפוליטית שבה הוא היה, לבין התפקיד המקצועי שלו.
יוסי כץ: לכן השאלה שלי היא אם בהצעה שלהם יש גם התייחסות לא רק לשכר – בדיוק כמו שחבר הכנסת אושעיה אמר – אלא גם לזה שרואים בזה זכויות ותק וכדומה.
אפי אושעיה: אתה מרשה לי, אדוני היושב ראש, להוסיף עוד משפט?
אפי אושעיה: ארבל, אני רוצה שתביני למה אני תומך בעניין הזה.
שאול יהלום: זה באמת לא בסדר.
שאול יהלום: תנו לה לדבר.
שאול יהלום: מה זה, כבר לא נותנים לדבר ליועצים משפטיים?
אפי אושעיה: לא, אדרבה.
אפי אושעיה: אני רק רוצה שהיא תתייחס גם לדברים שאני אומר ואז אולי נבין יותר מה אנחנו צריכים לעשות.
אפי אושעיה: כי היועצת המשפטית, בסופו של דבר, תסביר לנו את זה מהבחינה המשפטית – שזה מאד חשוב – אבל אני רוצה להסביר את שורש העניין, כי היא טעתה בפתיח ואני רוצה לומר כך: אני בעבר שלי הייתי בהסתדרות כמזכיר מועצת פועלים כמו שאתה יודע ותמיד דאגתי שיהיה לעובדים מסלול קידום.
אפי אושעיה: הוא מתחיל כפקיד ונהיה בסוף מנכ"ל.
אפי אושעיה: המעמד של עובדי הסיעות – וזה הטיעון ששכנע אותי הכי הרבה – ברגע שהוא מנהל סיעה, דליה גורן, מנהלת סיעת העבודה, לפני 35, פרישתה לגמלאות, מעמדה כמנהלת סיעה נשאר לכל חייה.
אפי אושעיה: ושום מסלול קידום ושום תקווה לעתיד לא היה לה.
אפי אושעיה: וכנ"ל לעובדים האלה.
אפי אושעיה: עכשיו, שושי, שהיא יותר צעירה ממנה בהרבה, אני רוצה שבעוד עשר שנים תהיה מועמדת למזכיר הכנסת או לתפקיד אחר.
אפי אושעיה: דווקא למזכיר הכנסת זו דוגמה לא טובה, כי - - -, אבל לכל מסלולי הקידום האחרים.
שאול יהלום: צריך לבחור את המפלגה הנכונה.
אפי אושעיה: שאול, בעניין הזה צדקת.
אפי אושעיה: לכן אדוני היושב ראש, אני רוצה לומר ליועצת המשפטית – וסליחה שאני מפריע לה – שהמטרה היא כן לעגן את מעמדם של מנהלי הסיעות.
יוסי כץ: זאת אומרת, אם אין סעיפים כאלה, צריך לדאוג שיהיו.
אפי אושעיה: כן לעגן, כן לדאוג להם למסלול קידום.
אפי אושעיה: זה שורש העניין.
יוסי כץ: אם יש למישהו שאלות לגבי הצעת החוק תשאלו עכשיו, כדי שהיועצת המשפטית תוכל לגבש את הצעת החוק.
עופר חוגי: יש פה גם דבר מהותי שצריך לקחת בחשבון.
עופר חוגי: הנקודה היא כזאת: היום, העובדים האלה הם עובדי הסיעה.
עופר חוגי: מחר מחרתיים אנחנו רוצים להוציא אותם מלהיות עובדי הסיעה ולהכניס אותם לתוך התקנים של הכנסת.
עופר חוגי: קודם כל האם יש הגבלה או אין הגבלה?
עופר חוגי: יש תקציב?
עופר חוגי: על מה מדובר כאן?
אמנון כהן: עוד שאלה אחת, אולי היא תענה ביחד.
אמנון כהן: אני רואה לפי התקנון שרק אם יש שני חברי כנסת באותה סיעה, מגיע להם מנהל סיעה.
אמנון כהן: ואם יש נגיד 19 ח"כים – גם להם מגיע מנהל סיעה אחד.
אמנון כהן: איך זה יכול להיות פרופורציונלית?
אמנון כהן: שני ח"כים מנהל סיעה, עשרים ח"כים מנהל סיעה.
יוסי כץ: אתה מקבל תקציב לפעולות לפי מספר הח"כים.
יוסי כץ: וגם מימון.
ארבל אסטרחן: הדברים שנאמרו כאן הם מעט שונים מהנוסח שמופיע, אבל אני אתייחס לדברים שהועלו מדברי יו"ר הוועדה, חבר הכנסת אושעיה וחבר הכנסת חוגי.
ארבל אסטרחן: בשביל שמנהלי הסיעות יהיו עובדי כנסת – אם זאת באמת הכוונה, לכלול אותם כחלק מעובדי הכנסת ואז כמובן תהיה להם גם אפשרות של מוביליות בין תפקידי הכנסת – צריך לדעת שעל עובדי כנסת חלות מגבלות, כמו על עובדי מדינה.
ארבל אסטרחן: הן חלות עלי, חלות על מנהלת ועדת הכנסת, חלות על כל העובדים.
ארבל אסטרחן: למשל, הם חייבים לעבוד חמישה ימים בשבוע.
ארבל אסטרחן: למשל, הם חייבים להחתים כרטיס.
ארבל אסטרחן: למשל, יש עליהם סייגים על פעילות פוליטית.
ארבל אסטרחן: צריך לדעת שהדברים האלה באים ביחד.
ארבל אסטרחן: אין עובד בשירות המדינה שלא חלים עליו סייגים מסוימים.
ארבל אסטרחן: זאת בעצם צריכה להיות ההכרעה הבסיסית.
שאול יהלום: מסוימים כן, אבל לא מה שאמרת קודם.
שאול יהלום: יועץ לשר הוא עובד פוליטי.
ארבל אסטרחן: יועץ לשר זה משהו מאד חריג, שלא קיים בכנסת.
אפי אושעיה: שאול, באמת, למה להפריע לה באמצע?
קריאה: זאת משרת אמון.
שאול יהלום: מנהל סיעה – זו צריכה להיות משרת אמון.
יוסי כץ: סליחה, היועצת המשפטית תגיד דברים שהיא חושבת שהם נכונים ולא לפי מה שנוח לנו.
ארבל אסטרחן: על עובדי כנסת חלות מגבלות מסוימות וזאת בעצם ההחלטה הבסיסית שצריך לעשות: האם אנחנו רוצים – אתם – שמנהלי הסיעות יהיו עובדי כנסת, או שהם ימשיכו להיות עובדים של הסיעה.